Nr. C 214/28 De Europæiske Fællesskabers Tidende 21. 8. 89 
Forslag til Rådets forordning (EØF) om fastsættelse af mindstekrav med hensyn til beskyttelse af 
kalve i intensive produktionssystemer 
KOM(89) 114 endelig udg. 
(Forelagt af Kommissionen den 23. juni 1989) 
(89/C 214/04) 
RÅDET FOR DE EUROPÆISKE FÆLLESSKABER HAR — UDSTEDT FØLGENDE FORORDNING: 
under henvisning til Traktaten om Oprettelse af Det 
Europæiske Økonomiske Fællesskab, særlig artikel 43, 
under henvisning til forslag fra Kommissionen, 
under henvisning til udtalelse fra Europa-Parlamentet, 
under henvisning til udtalelse fra Det Økonomiske og 
Sociale Udvalg, og 
ud fra følgende betragtninger: 
Alle medlemsstaterne har ratificeret Den Europæiske 
Konvention om Beskyttelse af Dyr under Opdræt; 
Fællesskabet har også godkendt konventionen ved afgørel­
se 78/923/EØF (x) og har deponeret godkendelsesinstru­
mentet ; 
Europa-Parlamentet har ved beslutning af 20. februar 1987 
om politikken vedrørende dyrs velfærd (2) anmodet 
Kommissionen om at fremsætte forslag til mindstekrav 
med hensyn til intensivt opdræt af slagtekalve; 
kalve, levende, er anført på listen over varer i Traktatens 
bilag II; 
intensivt kalveopdræt udgør en integrerende del af 
landbrugets aktiviteter; det er en indkomstkilde for en del 
af landbrugsbefolkningen; 
fællesmarkedet for kalve og produkter heraf fungerer ikke 
uden vanskeligheder på grund af forskelle, som kan 
fordreje konkurrencevilkårene; 
der bør derfor fastsættes fælles mindstekrav med hensyn til 
beskyttelse af kalve i intensive produktionssystemer for at 
sikre rationel produktionsudvikling og fremme gennemfø­
relsen af det indre marked for kalve og produkter heraf; 
de officielle myndigheder, producenterne, forbrugerne og 
andre bør holdes underrettet om udviklingen på dette 
område; Kommissionen bør fortsat støtte informations­
formidling og forskningsprojekter vedrørende dette 
emne — 
0) EFT nr. L 323 af 17. 11. 1978, s. 12. 
(2) EFT nr. C 76 af 23. 3. 1987, s. 185. Artikel 1 
Denne forordning omhandler kalveopdræt i intensive 
produktionssystemer. 
Artikel 2 
I denne forordning forstås ved: 
1. kalv: et kreatur på indtil seks måneder. 
2. intensivt produktionssystem: et husdyrbrugssystem, 
hvori der opfedes kalve hovedsagelig ved hjælp af mælk 
eller mælkeerstatning uden anvendelse af moderkøer 
eller ammekøer. 
Artikel 3 
1. Fra den 1. januar 1992 skal alle nyopførte intensive 
produktionssystemer og alle intensive produktionssy­
stemer, der tages i brug for første gang, mindst opfylde 
følgende krav: 
a) Kalvene må ikke anbringes i enkeltbokse eller bindes i 
båse efter 8-ugers-alderen. Enkeltbokse og -båse til 
kalve på indtil 8 uger skal være mindst 80 cm brede og 
180 cm lange. 
b) I båse til kalve, der opdrættes i gruppe, skal der være 
mindst 2,0 m2 frit gulvareal pr. kalv. Kalve på over 
8 uger må kun være bundet i højst en time under og efter 
fodring. 
2. Fra den 1. januar 1999 gælder de i stk. 1 fastsatte 
mindstekrav for alle intensive produktionssystemer. 
Artikel 4 
Bestemmelserne i bilaget kan ændres efter fremgangsmå­
den i artikel 10 for at tage hensyn til den videnskabelige 
udvikling. 
Artikel 5 
Kommissionen opretter et system, herunder en database, 
for at sikre, at den har adgang til alle aktuelle videnskabe­
lige, teknologiske og andre relevante oplysninger om 
intensivt kalveopdræt, og formidler oplysningerne til de 
ansvarlige myndigheder i medlemsstaterne og til andre 
interesserede parter. 
21. 8. 89 De Europæiske Fællesskabers Tidende Nr. C 214/29 
Artikel 6 Artikel 9 
Før den 1. januar 1994 udarbejder Kommissionen en 
rapport til Rådet og Europa-Parlamentet om kalves velfærd 
i intensive produktionssystemer og om bestemmelserne i 
denne forordning. I tilknytning til denne rapport frem­
sættes eventuelle relevante forslag. 
Artikel 7 
1. Den ansvarlige myndighed i hver medlemsstat fører 
kontrol med de intensive produktionssystemer for at sikre, 
at denne forordning overholdes. 
2. Kontrollen skal hvert år omfatte en stikprøve på 10 % 
af de intensive produktionssystemer i hver medlemsstat. 
3. Den ansvarlige myndighed i hver medlemsstat skal 
udarbejde en årlig rapport til Kommissionen før den sidste 
arbejdsdag i april hvert år, første gang i april 1993, med 
oplysning om: 
— antal intensive produktionssystemer på deres område, 
— antal kontrolbesøg i henhold til stk. 1, 
— eventuelle overtrædelser, 
— eventuelle retlige skridt som følge heraf. 
Artikel 8 
Kommissionens veterinærsagkyndige kan, i det omfang det 
er nødvendigt for en ensartet anvendelse af denne 
forordning, gennemføre kontrol på stedet. Kommissionen 
underretter medlemsstaterne om resultatet af den gennem­
førte kontrol. 
Den medlemsstat, på hvis område der gennemføres 
kontrol, yder de sagkyndige al den hjælp, der er nødvendig 
for gennemførelse af deres opgave. 
Gennemførelsesbestemmelserne til denne artikel fastsættes 
efter fremgangsmåden i artikel 10. 
BILAG 
1. Stalden, båsene og inventaret skal være udformet, konstrueret og vedligeholdt således, at der på bedste 
måde sørges for dyrenes sundhed og velbefindende, og risikoen for brand begrænses. 
2. De materialer, der anvendes til stalde, navnlig bås, inventar, gulve og skillevægge, må ikke være skadelige 
for kalvene og skal kunne rengøres og desinficeres effektivt. 
3. De elektriske installationer skal være anbragt og vedligeholdt således, at kalvene ikke udsættes for 
vagabonderende strømme. Kommissionen bistås af Den Stående Veterinærkomité, der 
er nedsat ved Rådets afgørelse 68/361/EØF (*), i det 
følgende benævnt »komitéen«. 
Artikel 10 
Henvises der til fremgangsmåden i denne artikel, gælder 
følgende bestemmelser: 
Kommissionens repræsentant forelægger komitéen et 
udkast til de foranstaltninger, der skal træffes. Komitéen 
afgiver en udtalelse om dette udkast inden for en frist, som 
formanden kan fastsætte under hensyntagen til de 
pågældende spørgsmåls hastende karakter, i givet fald ved 
afstemning. 
Udtalelsen optages i mødeprotokollen; derudover har hver 
medlemsstat ret til at anmode om, at dens holdning 
indføres i mødeprotokollen. 
Kommissionen tager størst muligt hensyn til komitéens 
udtalelse. Den underretter komitéen om, hvorledes den har 
taget hensyn til dens udtalelse. 
Artikel 11 
Medlemsstaterne kan med hensyn til intensive produk­
tionssystemer, der befinder sig på deres område, bevare 
eller træffe strengere foranstaltninger til beskyttelse af 
kalve end de i denne forordning fastsatte. De underretter 
Kommissionen om disse foranstaltninger. 
Artikel 12 
Denne forordning træder i kraft den 1. januar 1992. 
Denne forordning er bindende i alle enkeltheder og gælder 
umiddelbart i hver medlemsstat. 
(!) EFT nr. L 255 af 19. 10. 1968, s. 23. 
Nr. C 214/30 De Europæiske Fællesskabers Tidende 21. 8. 89 
4. Konstant eller pludselig kraftig støj skal undgås. Der skal om nødvendigt være isoleret, opvarmet eller 
begge dele for at undgå kondensation og udsving i den omgivende temperatur. Der skal være ventilation, således 
at lufthastighed, støvindhold, temperatur, relativ luftfugtighed og koncentrationer af luftarter holdes på et 
niveau, der ikke er skadeligt for kalvene. 
5. Alt automatiseret eller mekanisk udstyr, der er af betydning for dyrenes sundhed og velbebindende, skal 
kontrolleres mindst en gang dagligt. Hvis der opdages defekter, skal disse straks udbedres, og hvis det ikke lader 
sig gøre, skal der træffes foranstaltninger til at sikre kalvenes sundhed og velfærd, indtil defekten er udbedret, 
f.eks. ved hjælp af alternative metoder til fodring og bevarelse af et tilfredsstillende miljø. Anvendes der et 
kunstigt ventilationssystem, skal der være mulighed for at kunne tilføre frisk luft, hvis systemet svigter, og der 
skal være installeret et alarmsystem til at advare husdyrbrugeren om svigtet. Alarmsystemet skal afprøves 
mindst en gang om ugen. 
6. Kalvene må ikke til stadighed holdes i mørke. Der skal være kunstig belysning af tilstrækkelig styrke til, at 
kalvene til enhver tid kan tilses. 
7. Kalvene skal passes af tilstrækkeligt mange medhjælpere med tilstrækkeligt teoretisk og praktisk kendskab 
til pasning af kalve og det anvendte produktionssystem til at kunne se, om kalvene er ved godt helbred eller ej, 
herunder adfærdsændringer, og hvorvidt hele miljøet er egnet til at holde dem sunde og raske. 
8. Hvis en kalv ikke ser ud til at være rask eller at have det godt, skal der straks træffes foranstaltninger til at 
fastslå årsagen, og der skal træffes passende forholdsregler til afhjælpning så hurtigt som muligt. Hvis årsagen 
må tilskrives miljøforhold, herunder bygningens, inventarets eller båsenes udformning eller konstruktion, skal 
forholdet afhjælpes, inden næste kalv eller hold kalve indsættes. 
9. Alle kalve skal tilses mindst to gange dagligt. Hvis en kalv viser sig at være syg eller at være kommet til 
skade, skal den omgående behandles. Der skal være båse med tør, bekvem strøelse til syge eller tilskadekomne 
kalve med plads nok til, at de kan vende sig, lægge sig og rejse sig uden besvær. 
Der skal så hurtigt som muligt indhentes råd fra en dyrlæge til kalve, der ikke reagerer på husdyrbrugerens 
behandling. 
10. Kalvene skal være anbragt således, at de kan 
— lægge sig, hvile, rejse sig og holde sig selv rene uden besvær, 
— se andre kalve. 
11. Hvis der anvendes halsbindsler, må disse ikke skade kalvene, og de skal kontrolleres dagligt og om 
nødvendigt reguleres for at passe bekvemt. Hvert bindsel skal være langt nok, til at kalvene kan bevæge sig i 
overensstemmelse med nr. 10. De skal være udformet således, at der ikke er mulighed for kvælning. 
12. Stalde, båse, inventar og redskaber til kalve skal regelmæssigt rengøres og desinficeres for at forebygge 
krydsinfektion og udvikling af sygdomsfremkaldende organismer. Ekskrementer, urin og uspist foder eller 
spildfoder skal fjernes så ofte, det er nødvendigt, for i størst muligt omfang at forhindre lugt, og at fluer eller 
rotter og mus tiltrækkes. 
13. Gulvene skal være jævne for at forebygge, at kalvene kommer til skade, men ikke så glatte, at de glider. 
Hvis der anvendes gulve med tremmer, perforation eller gitter, må de ikke kunne skade eller være til besvær for 
kalve, der står eller ligger på dem. De skal være egnet til kalvenes størrelse og vægt og danne en hård, jævn og 
stabil overflade. Lejearealet skal holdes tørt. Hvis der udlægges strøelse, skal det være rent, tørt og uskadeligt 
for kalvene. Der skal udlægges strøelse til alle kalve på under to uger. 
14. Alle kalve skal have velsmagende, fordøjeligt og nærende foder passende til deres alder, vægt og 
adfærdsmæssige og fysiologiske behov af hensyn til deres sundhed og velbefindende. Foderet skal have et 
tilstrækkeligt indhold af jern til at sikre sundhed, velfærd og vækst. Kalve må ikke forsynes med mundkurv. 
21. 8. 89 De Europæiske Fællesskabers Tidende Nr. C 214/31 
15. Alle kalve skal fodres mindst to gange dagligt. Hvis kalvene opdrættes i grupper og ikke fodres efter 
ædelyst eller ved hjælp af et automatisk fodringssystem, skal hvert dyr have adgang til foder på samme tid som 
de andre i gruppen. 
16. Kalve på over to uger skal have fri adgang til frisk drikkevand og skal hver dag have adgang til mindst 
100 g tørfoder med indhold af fordøjelige fibre. 
17. Udstyr til fodring og vanding skal være udformet, konstrueret, placeret og vedligeholdt på en sådan måde, 
at der er mindst mulig risiko for forurening af kalvenes foder og vand. 
18. Ingredienser til tørfoder skal opbevares på en sådan måde, at de holdes tørre, rene og fri for angreb af 
skadedyr. 
Forslag til Rådets forordning (EØF) om fastsættelse af mindstekrav med hensyn til beskyttelse af 
svin i intensive produktionssystemer 
KOM(89) 115 endelig udg. 
(Forelagt af Kommissionen den 23. juni 1989) 
(89/C 214/05) 
RÅDET FOR DE EUROPÆISKE FÆLLESSKABER HAR — 
under henvisning til Traktaten om Oprettelse af Det 
Europæiske Økonomiske Fællesskab, særlig artikel 43, 
under henvisning til forslag fra Kommissionen, 
under henvisning til udtalelse fra Europa-Parlamentet, 
under henvisning til udtalelse fra Det Økonomiske og 
Sociale Udvalg, og 
ud fra følgende betragtninger: 
Alle medlemsstaterne har ratificeret Den Europæiske 
Konvention om Beskyttelse af Dyr under Opdræt; 
Fællesskabet har også godkendt konventionen ved afgørel­
se 78/923/EØF (*) og har deponeret godkendelsesinstru­
mentet ; 
Europa-Parlamentet har ved beslutning af 20. februar 1987 
om politikken vedrørende dyrs velfærd (2) anmodet 
Kommissionen om at fremsætte forslag til mindstekrav 
med hensyn til intensivt opdræt af svin; 
svin, levende, er anført på listen over varer i Traktatens 
bilag II; 
intensivt svineopdræt udgør en integrerende del af 
landbrugets aktiviteter; det er en indkomstkilde for en del 
af landbrugsbefolkningen; 
fællesmarkedet for svin og produkter heraf fungerer ikke 
uden vanskeligheder på grund af forskelle, som kan 
fordreje konkurrencevilkårene; 
(i) EFT nr. L 323 af 17. 11. 1978, s. 12. 
(2) EFT nr. C 76 af 23. 3. 1987, s. 185. der bør derfor fastsættes fælles mindstekrav med hensyn til 
beskyttelse af svin i intensive produktionssystemer for at 
sikre rationel produktionsudvikling og fremme gennemfø­
relsen af det indre marked for svin og produkter heraf; 
de officielle myndigheder, producenterne, forbrugerne og 
andre bør holdes underrettet om udviklingen på dette 
område; Kommissionen bør fortsat støtte informations­
formidling og forskningsprojekter vedrørende dette 
emne — 
UDSTEDT FØLGENDE FORORDNING: 
Artikel 1 
Denne forordning omhandler svineopdræt i intensive 
produktionssystemer. 
Artikel 2 
I denne forordning forstås ved: 
1. svin: et svin i enhver alder, uanset om det opdrættes til 
avl eller opfedning 
2. intensivt produktionssystem: et husdyrbrugssystem, 
hvor svin er opstaldet uden adgang til græsning i hele 
eller det meste af deres liv